| เลโอ ไอโอเลีย |
| --- |
|   |
| 

| **ชื่อ** |
| --- |
| **ชื่อไทย** | เลโอ ไอโอเลีย |
| **ชื่ออักษรละติน** | Leo Aiolia |
| **ชื่อญี่ปุ่น** | 獅子座のアイオリア |
| **นักพากย์** | ฮิเดยูกิ ทานากะ |
| **ข้อมูลเฉพาะ** |
| **ระดับ** | โกลด์เซนต์ |
| **เกิด** | 16 สิงหาคม  |
| **ราศี** | สิงห์ |
| **กลุ่มดาวประจำตัว** | กลุ่มดาวสิงโต |
| **อายุ** | 20 ปี |
| **ความสูง** | 185 เซนติเมตร |
| **น้ำหนัก** | 85 กิโลกรัม |
| **กรุ๊ปเลือด** | O |
| **สถานที่เกิด** | ประเทศกรีซ  |
| **สถานที่ฝึกวิชา** | แซงทัวรี่ ประเทศกรีซ |
| **ท่าไม้ตาย** | ไลท์นิ่งโบลท์  ไลท์นิ่งพลาสม่า ไลท์นิ่งโฟตอนบลาสต์ |

 |
| 

| ชุดเกราะ |
| --- |
| **ประเภทชุดเกราะ** | โกลด์คล็อธ |
| **ชื่อชุดเกราะ** | เลโอคล็อธ |

 |
| 

|  |
| --- |
|  ภาพคล็อธ  |

 |

**เลโอ ไอโอเลีย** (ญี่ปุ่น: 獅子座（レオ）のアイオリア; โรมาจิ: *Leo no Aioria*) ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีสิงห์ ผู้ดูแลปราสาทราชสีห์ 1 ใน 12 ปราสาทแห่งแซงค์ทัวรี่ ไอโอเรียเป็นน้องชายของซาจิททาเรียส ไอโอลอส และเป็นตัวละครหลักในการดำเนินเรื่องในภาค Soul of gold

บทบาท
-----

### ปรากฏตัวครั้งแรก

ไอโอเลียปรากฏตัวครั้งแรกที่สนามปะลองเพื่อชิงชุดคล็อธเพกาซัสระหว่างเซย่าและคาชิออส โดยไชน่าได้กล่าวว่าชาวตะวันออก (เซย่าเป็นชาวญี่ปุ่น) ไม่มีคุณสมบัติที่จะเป็นเซนต์แห่งอาเทน่า แต่ไอโอเลียได้แย้งว่าใครก็ตามที่สามารถชนะการประลองครั้งนี้ถึงแม้จะเป็นชาวตะวันออกก็สามารถเป็นเซนต์ได้

หลังจากนั้น เคียวโกได้ออกคำสั่งเรียกให้ไอโอเลียและสกอร์เปี้ยน มิโร่มาพบ และได้บอกให้ทั้งคู่รู้ว่าซิลเวอร์เซนต์ที่ถูกส่งไปกำจัดพวกเซย่าทั้ง 10 คนได้ถูกกำจัดแล้ว ดังนั้น จึงจำเป็นต้องส่งโกลด์เซนต์ไปกำจัดพวกเซย่า แต่ไอโอเลียเห็นว่าการส่งโกลด์เซนต์ถึง 2 คนเพื่อไปกำจัดบรอนด์เซนต์จะทำให้เป็นเรื่องตลกของเหล่าเซนต์ทั้งหลาย ดังนั้น จึงขอจัดการเหล่าบรอนด์เซนต์เพียงลำพัง

ไอโอเลียเดินทางไปยังประเทศญี่ปุ่นเพื่อกำจัดเซย่าที่กำลังพักรักษาตัวอยู่ในโรงพยาบาลเป็นคนแรกตามคำสั่งของท่านเคียวโก ในระหว่างที่ไอโอเลียกำลังโจมตีเซย่าอยู่นั้นไชน่าได้เข้ามารับหมัดของไอโอเลียแทนเซย่าจนได้รับบาดเจ็บ ไอโอเลียจึงตัดสินใจที่จะนำตัวไชน่าไปรักษาตัวก่อน ในระหว่างที่ไอโอเลียกำลังจะกลับนั้น ซิลเวอร์เซนต์อีก 3 คนก็ปรากฏตัวขึ้นโดยทั้ง 3 คนได้รับคำสั่งจากเคียวโกให้มาเฝ้าดูไอโอเลีย และได้ลงมือเพื่อกำจัดเซย่าแทนไอโอเลีย ในระหว่างนั้น ชุดคล็อธซาจิททาเรียสก็ได้ปรากฏขึ้นและเข้าสวมร่างของเซย่าทำให้เหล่าซิลเวอร์เซนต์ถูกกำจัดลงในพริบตา ไอโอเลียตัดสินใจต่อสู้กับเซย่าอีกครั้ง ในขณะนั้นเอง คิโดะ ซาโอริ ได้ปรากฏตัวขึ้นและได้บอกว่าที่จริงตนเป็นเด็กทารกที่ไอโอลอสช่วยเอาไว้เมื่อ 13 ปีก่อน ซึ่งก็คือ ตนเป็นร่างจุติของอาเทน่านั่นเอง แต่ไอโอเลียไม่เชื่อ จึงบอกว่าถ้าหากซาโอริเป็นอาเทน่าจริงต้องรับหมัดของตนได้ ดังนั้น ไอโอเลียจึงปล่อยหมัดใส่อาเทน่าแต่เซย่าเข้ารับไว้แทน ซึ่งไอโอเลียได้เห็นเงาของไอโอรอสที่ด้านหลังของเซย่าโดยได้เตือนสติให้ไอโอเลียเข้าใจเรื่องต่าง ๆ ทำให้ไอโอเลียยอมรับซาโอริในฐานะอาเทน่า และกลับไปยังแซงค์ทั่วรี่

ณ แซงค์ทัวรี่ ไอโอเลียได้เข้าพบเคียวโกเพื่อต้องการทำให้ความจริงปรากฏขึ้น ดังนั้น เคียวโกจึงลงมือกำจัดไอโอเลีย ขณะนั้น เวอร์โก้ ชากะ ก็ปรากฏตัวขึ้น และได้เป็นคู่ต่อสู้กับไอโอเลียแทนเคียวโก ในระหว่างการต่อสู้เคียวโกได้ฉวยโอกาสนี้ปล่อยหมัดจอมอสูรมายา (หมัดเก็นโรม่าโอเค็น) ซึ่งเป็นหมัดที่ใช้ควบคุมสติของคู่ต่อสู้ใส่ไอโอเลีย ทำให้ไอโอเลียตกอยู่ในความควบคุมของเคียวโกในที่สุด

### ผู้ดูแลปราสาทราชสีห์

หลังจากไอโอเลียถูกควบคุมโดยเคียวโกแล้ว ก็ได้กลับมาดูแลปราสาทราชสีห์ เมื่อเซย่าบุกเข้ามาก็ขอไอโอเลียผ่านไปยังปราสาทต่อไป แต่ไอโอเลียปฏิเสธโดยบอกว่าใครที่ต้องการผ่านปราสาทนี้ไปต้องล้มตนให้ได้ก่อนเท่านั้น เซย่าจึงต้องต่อสู้กับไอโอเลีย ในระหว่างนั้น เซย่าสามารถหลบหมัดความเร็วแสงของไอโอเลียได้และโจมตีใส่ไอโอเลีย ซึ่งยิ่งจะทำให้จิตใจส่วนดีของไอโอเลียหายไปและจะทำให้ไอโอเลียทำทุกวิถีทางในการที่จะกำจัดคู่ต่อสู้ ในระหว่างที่เซย่าโดนโจมตีอย่างหนักจากไอโอเลียนั้น คาชิออสก็ได้เข้ามาขวางโดยได้บอกความจริงแก่เซย่าว่าไอโอเลียถูกหมัดจอมอสูรมายาของเคียวโกควบคุมอยู่ตราบใดที่ยังไม่เห็นคนตาย ไอโอเลียจะไม่มีทางกลับเป็นเหมือนเดิม หลังจากนั้น คาชิออสจึงได้ลงมือสังหารตัวเองเพื่อให้ไอโอเลียได้สติ และเซย่าได้โจมตีไอโอเลียด้วยเพกาซัสหมัดดาวตก ไอโอเลียจึงได้สติกลับคืนมา

หลังจากนั้น ไอโอเลียจึงได้บอกเซย่า ชิริวและชุน ซึ่งพึ่งเดินทางมาถึงปราสาทราชสีห์ว่า เวอร์โก้ ซากะ ผู้ดูแลปราสาทสาวพรหมจรรย์นั้นได้ชื่อว่าเป็นผู้ใกล้เคียงพระเจ้าที่สุด และอย่าทำให้ชากะลืมตาเด็ดขาด

### ศึกเทพเจ้าโพไซดอน

หลักจากศึก 12 ปราสาท ทำให้ชุดคล็อธของพวกเซย่าได้รับความเสียหายอย่างหนัก จำเป็นต้องใช้เลือดเพื่อมาซ่อมชุดคล็อธเหล่านั้นให้กลับมามีชีวิตอีกครั้ง และเพื่อเป็นการตอบแทนพวกเซย่าที่ได้ช่วยเหลืออาเทน่าและได้ทำให้ชื่อของไอโอลอสเป็นผู้บริสุทธิ์ ไอโอเลียจึงสละเลือดของตนเพื่อซ่อมแซมชุดคล็อธเพกาซัสให้เซย่า

ในระหว่างที่คิโดะ ซาโอริได้เข้าร่วมงานเลี้ยงในวันครบรอบวันเกิดของจูเลี่ยน โซโล (ร่างจุติของโพไซดอน) จ้าวแห่งการพาณิชย์ทะเลของประเทศกรีซ ณ คฤหาสน์โซโล ก็มีพลทหารของโพไซดอนแอบเข้ามาลักลอบพาตัวซาโอริไปเพื่อให้โปไซดอน แต่ไอโอเลียก็ได้ขัดขวางไว้ก่อน

หลังจากที่อาเทน่ายอมเสียสละตนเองเข้าไปอยู่ในเสาเมนเบรดวินเนอร์ซึ่งเป็นเสาหลักค้ำปราสาทโพไซดอน เพื่อรองรับฝนที่ตกอย่างหนักบนโลกให้มาตกที่เสาแห่งนี้แทน ไอโอเลียซึ่งสัมผัสได้ว่าพลังคอสโมของอาเทน่าและพวกเซย่าค่อย ๆ หายไปแล้ว จึงมีความกังวลว่าอาเทน่าและพวกเซย่าจะได้รับอันตราย แต่ด้วยคำสั่งห้ามเหล่าโกลด์เซนต์เข้าไปเกี่ยวข้องกับศึกครั้งนี้ของท่านผู้เฒ่าซึ่งนับเป็นผู้นำสูงสุดของเหล่าโกลด์เซนต์ มูจึงขัดขวางไอโอเลียไม่ให้ไปหาพวกเซย่าจนเกือบเกิดการต่อสู้กันขึ้น แต่มิโร่ห้ามไว้เสียก่อน

### สงครามศักดิ์สิทธิ์-เทพเจ้าฮาเดส

ไอโอเลียได้ปกป้องปราสาทราชสีห์จากการบุกรุกของเหล่าสเป็คเตอร์ โดยได้กำจัดเหล่าสเป็คเตอร์ไปบางส่วน ในขณะนั้น เวิร์ม ไลมี่ แห่งจิฟุกุ สเป็คเตอร์อีกคนก็ปรากฏตัวขึ้นและได้ใช้ท่าเวิร์มไบนด์ (Worm bind) มัดร่างไอโอเลียไว้จนไม่สามารถขยับได้ ทำให้พวกสเป็คเตอร์ที่เหลือสามารถผ่านปราสาทราชสีห์ไปได้และไอโอเลียก็สามารถสัมผัสพลังคอสโมที่คุ้นเคยแย่ในสเป็คเตอร์พวกนั้น อย่างไรก็ตาม ไอโอเลียก็ใช้พลังคอสโมทำลายเวิร์มไบนด์ได้ และกำจัดเวิร์ม ไลมี่ ด้วยไลท์นิ่งพลาสม่าในที่สุด

ในระหว่างที่ชากะต่อสู้กับ ซากะ ชูร่า และคามิว ณ ปราสาทสาวพรหมจรรย์ ไอโอเลียได้มาถึง แต่มูได้ห้ามไม่ให้ไอโอเลียเข้าไปยังสวนรังคู่ ซึ่งเป็นสถานที่ต่อสู้ระหว่างพวกซากะและชากะ หลังจากชากะได้ตายลง พวกซากะจึงออกมาจากสวนรังคู่ ด้วยความโกรธแค้นไอโอเลียจึงโจมตีพวกซากะด้วยไลน์นิ่งพลาสม่าแต่ถูกซากะรับไว้ได้ พวกซากะตัดสินใจใช้ท่าอาเทน่าเอ็กซ์คลาเมชั่น (Athena Exclamation) เพื่อกำจัด มู มิโร่ และไอโอเลีย ดังนั้น มู มิโร่ และไอโอเลียจึงได้ร่วมกันใช้ท่าอาเทน่าเอ็กซ์คลาเมชั่นต่อสู้กับพวกซากะ คามิว และชูร่า ต่อมา อาเทน่าได้มีคำสั่งให้พวกมูนำพวกซากะมาหาที่เทวสถานอาเทน่า

หลังจากนั้น ไอโอเลีย มู และมิโร่ เดินทางมายังปราสาทฮาเดส และได้ต่อสู้กับราดาแมนทีส แต่ไม่สามารถสู้ได้เนื่องจากผู้ที่เข้ามาในปราสาทฮาเดสนั้นจะเหลือพลังเพียง 1 ใน 10 เท่านั้น ดังนั้น มู ไอโอเลีย และมิโร่ จึงถูกราดาแมนทีสส่งไปยังยมโลกทั้งที่ยังมีชีวิตอยู่

ในยมโลกไอโอเลียได้รับพลังของอาเทน่าจึงคืนชีพอีกครั้ง พร้อมกับมูและมิโร่ และได้ร่วมมือกับเหล่าโกลด์เซนต์ทั้ง 11 คน ในการทำลายกำแพงวิปโยค เพื่อให้พวกเซย่าเดินทางไปช่วยอาเทน่า ณ เอลิเชี่ยน

บทบาทในภาค Soul Of Gold
-----------------------

ครั้งนี้เขาเป็นพระเอกในภาคนี้ โดยได้รู้จักกับผู้หญิงที่ชื่อลิเฟีย

ท่าไม้ตาย
---------

* ไลท์นิ่งโวลต์ (Lightning Volt) เป็นท่าไม้ตายโดยการปล่อยหมัดความเร็วแสงไว้ที่จุดเดียว โดยมีลักษณะเส้นตรงเพียงเส้นเดียว
* ไลท์นิ่งโบลท์ (Lightning Bolt) เป็นท่าไม้ตายโดยการปล่อยหมัดความเร็วแสงไว้ที่จุดเดียว โดยมีลักษณะเป็นลูกบอลพลังกลมๆ
* ไลท์นิ่งพลาสม่า (Lightning Plasma) เป็นท่าไม้ตายโดยปล่อยหมัดความเร็วแสงจำนวนมาก โดยมีลักษณะเป็นเส้นแสงที่มุ่งทำร้ายศัตรูเป็นเส้นทะแยง เส้นขนาน ไปพร้อมๆ กัน

อ้างอิง
-------

* มะซะมิ คุรุมะดะ, เซนต์ เซย่า เล่มที่ 1 , สำนักพิมพ์วิบูลย์กิจ, 2543
* มะซะมิ คุรุมะดะ, เซนต์ เซย่า เล่มที่ 7 , สำนักพิมพ์วิบูลย์กิจ, 2544
* มะซะมิ คุรุมะดะ, เซนต์ เซย่า เล่มที่ 8 , สำนักพิมพ์วิบูลย์กิจ, 2545
* มะซะมิ คุรุมะดะ, เซนต์ เซย่า เล่มที่ 9 , สำนักพิมพ์วิบูลย์กิจ, 2545
* มะซะมิ คุรุมะดะ, เซนต์ เซย่า เล่มที่ 14 , สำนักพิมพ์วิบูลย์กิจ, 2545
* มะซะมิ คุรุมะดะ, เซนต์ เซย่า เล่มที่ 17 , สำนักพิมพ์วิบูลย์กิจ, 2546
* มะซะมิ คุรุมะดะ, เซนต์ เซย่า เล่มที่ 21 , สำนักพิมพ์วิบูลย์กิจ, 2548
* มะซะมิ คุรุมะดะ, เซนต์ เซย่า เล่มที่ 22 , สำนักพิมพ์วิบูลย์กิจ, 2548
* มะซะมิ คุรุมะดะ, เซนต์ เซย่า เล่มที่ 26 , สำนักพิมพ์วิบูลย์กิจ, 2549

ดูเพิ่ม
-------

* อาเทน่าและเซนต์แห่งอาเทน่า

แหล่งข้อมูลอื่น
---------------

* เลโอ ไอโอเลีย จากไทยเซนต์เซย่าดอตคอม

| * ด
* ค
* ก
ตัวละครในเรื่องเซนต์เซย่า |
| --- |
| บรอนซ์เซนต์ | เพกาซัส เซย่า • เพกาซัส เท็นมะ (LS) • เพกาซัส เท็นมะ(ND) • เพกาซัส โคกะ • ดราก้อน ชิริว • ดราก้อน ริวโฮ • ซิกนัส เฮียวกะ • อันโดรเมด้า ชุน • ฟีนิกซ์ อิคคิ • ไลโอเน็ต โซมะ • อาควีล่า ยูนะ • วูลฟ์ ฮารุโตะ • โอไรอ้อน เอเดน • ยูนิคอร์น จาบุ • ยูนิคอร์น ยาโตะ • ไฮดร้า อิจิ • แบร์ เงกิ • วูล์ฟ นาจิ • ไลโอเน็ต บัน • คาเมเลี่ยน จูน |  |
| ซิลเวอร์เซนต์ | อีเกิ้ล มารีน • โอฟิวซุส ไชน่า • ลิซาร์ด มิสตี้ • ไคโทส โมเซซ • เฮาด์ แอสเทเรี่ยน • เซนทอร์ บาเบล • ออไรก้า คาเพลล่า • โครว์ จาเมี่ยน • เซอร์บิรัส ดันเต้ • เพอร์เซอุส อัลกอร์ • คานิสเมเจอร์ ซิริอุส • มุสก้า ดิออส • เฮอร์คิวลิส อัลเกตี้ • ซาจิตต้า เทรมี่ • เซเฟอุส ไดดาลอส • ไลร่า โอฟี่ • คริสตัลเซนต์ • เครน ยุสุริฮะ • ไฮดรัส อิจิ |
| แบล็คเซนต์ | จังโก้ • แบล็คเพกาซัส • แบล็คดราก้อน • แบล็คสวอน • แบล็คอันโดรเมด้า • แบล็คฟินิกซ์ |
| โกลด์เซนต์ | แอเรียส มู • แอเรียส ชิออน • ทอรัส อัลเดบารัน • เจมินี่ ซากะ • เจมินี่ คาน่อน • เจมินี่ อัสปูรอส • เจมินี่ เดฟเทรอส • แคนเซอร์ เดธมาสค์ • เลโอ ไอโอเลีย • เลโอ เรกูลัส • เวอร์โก้ ชากะ • เวอร์โก้ อัศมิฐา • ไลบร้า โดโก • ไลบร้า ชิริว • สกอร์เปี้ยน มิโร่ • ซาจิททาเรียส ไอโอลอส • ซาจิททาเรียส เซย์ย่า • แคปริคอร์น ชูร่า • อควอเรียส คามิว • พิสซิส อโฟรดิเท |
| ก็อดวอริเออร์ | เฟคด้า ธอร์ • แอริออธ เฟนริล • เมรัค ฮาเก้น • เบเนทนาช มีเมย์ • เม็กเรซ อัลเบริช • มิซาร์ ชิด • อัลกอร์ บั๊ด • โดเบ ซิกฟรีด |
| มารีเนอร์ | เมอร์เมด เททีส • ซีฮอร์ส ไบอัน • สคิวล่า อิโอ • คริสซาออร์ กฤษณะ • ลิมนาเดส คาสะ • คราเก้น ไอแซ็ค • ไซเรน โซเรนต์ • ซีดราก้อน คาน่อน |
| สเป็คเตอร์ | ไวเวิร์น ราดาแมนทีส • กริฟฟ่อน มีนอส • การูด้า ไออาคอส • อาเครอน ชารอน • สเคเลตัน มารูคิโน่ • บัลร็อค รูเน่ • สฟิงซ์ ฟาโรห์ • โกเล็ม ร็อค • โทรล อิวาล • ไลคาออน ฟลีกีอัส • เดทลี่ บีเทิล สแตนด์ • ฮาร์ปี้ วาเลนไทน์ • บาซิลิสค์ ซิลฟิด • มิโนทอรัส กอร์ดอน • อราวเน่ ควีน • ฟล็อก เซรอส • ดีพ นีโอเบ • ไซคลอปส์ คีกันต์ • ปาปิญอง มิว • เวิร์ม ไรมี่ • ดิวราแฮน คิวบ์ • เอลฟ์ มิลูส • กอร์กอน อ๊อก • เมฟิสโตเฟเลส โยมะ |
| เทพเจ้า | อาเทน่า • ฮาเดส • โพไซดอน • ซุส • อาเรส • แอโฟรไดที • พัลลัส • ฮีรา • ดิมีเทอร์ • เฮสเทีย • อาร์ทิมิส • อพอลโล • เฮอร์มีส • ฮิฟีสตัส • โอดิน • ธอร์ • โลกิ |
| อื่นๆ | คิโด ซาโอริ • โพลาริส ฮิลด้า • จูเลี่ยน โซโล • ซาช่า • อาโรน • แพนโดรา • อาวล์ พาร์ทีต้า |
| **โครงการ · หมวดหมู่ · สถานีย่อย** |